Aiol.Mys.: Kaikos — bei Kazıkbağları? [Ab: Elaia? / Pergamon] — 1.Jh.n.Chr. — TTK Belleten 29,1965,588-91 Nr.2
Region: Asia Minor — Mysia [Kaïkos], Pergamon

εδοξεν τοις [απο της οικουμενης ιερονικαις] και συνστεφα[νειταις και τοις τουτων επι]σταταις επι το[υ εν νεαπολει αγωνος] επει μαρκος αλ[φιδιος ελαιτης ---] δωνηομιμω[-------------] και επιεικεστατος εγενετ[ο π]ρ[ος] ευφυειαν και φιλοπονιαν επι το τελειοτατον της εν αθλησει πραξεως ηλασεν ως πλειστους αγωνας και ιερους και ισακτιους επιδοξως κατορθωσαι και κατα πραξιν μηδεποτε χειρων μηδενος ελεγχθηναι εναγωνιζομενος τηι περιοδωι και τους μεν ηδη νενεικηκως αυτης αγωνας ους δε τα μαλιστα ελπιζομενος υπο του βασκανου δαιμονος μεσολαβηθεις εν τηι καλλιστηι ακμηι ετελευτα επι του εν νεαπολει αγωνος η τε επι τω ανδρι συμφορα ου μονον ανειαρα πασιν δια την προς αυτον ευνοιαν εγενετο αλλα και τα μεγιστα εβλαψεν τους συναθλητας εκκοψασα το κρατιστον υποδειγμα και κατα σωφροσυνην και κατα πραξιν δεδοχθαι τοις απο της οικουμενης ιερονικαις και στεφανειταις και τοις τουτων επισταταις μαρτυρησαι προς την πατριδα δια ψηφισματος παντων επισημηναμενων τωι μεν αναξιωι προ ωρας τελευταν μαρκωι αλφιδιωι ανδρι θαυμασιωτατωι την τε αμειμητον αυτου σωφροσυνην και ημεροτητα ην επεδειξατο παρα παντα τον της αθλησεως χρονον ον εφθη προλαβων και την ανυπερβλητον αυτου πραξιν δηλωσαι δε και την των συνιερονικων εις αυτον συμπαθιαν οτι εις μεν το κηδος αυτοκελευστοι και ομοθυμαδον ηθροισθησαν και κοινη και ιδια τα νομιζομενα εις την τοιαυτην τειμην επιφεροντες και κατοδυραμενοι ως οικειον απαντες προεπεμψαν την τελευταιαν υπο δε δυο των και εκκομιζοντων αυτον των τοτε επισημοτατων ιερονικων ανηγγειλαν τε στεφανουντες αυτον εν τωι κοινωι οι απο της οικουμενης ιερονικαι χρυσοις στεφανοις και εικοσι γραπταις εν οπλοις επιχρυ[σ]οις και ανδριασιν ους και ανασταθη[ναι ε]πιγραφην εχοντας οτι οι απο της οι[κουμε]νης ιερονικαι και στεφανειται και οι [τουτω]ν επισταται ετειμησαν μαρκον αλφ[ιδιον] τον συνιερονικην μεσολαβηθεντα [εν τηι] κρατιστηι ακμηι της αθλησεως ανδ[ρα] ππροσηνεστατον πασιν και διενηνοχ[ο]τα των καθ αυτον και πραξεως ενεκεν [και τ]ης περι ταλλα σωφροσυνης και κο[σμι]οτητος μαρτυρησαι δε και μην[----] ηρακλειδου τωι εκ παιδος αυτου φ[ιλωι ----]βε[-----] και υπερβαλλουσαν επιδεδειγμενωι εν παντι καιρωι την εις τον [φιλον ευν]οιαν.